b"\n_START_ARTICLE_\nTommy Seebach\n_START_SECTION_\nBakgrunn\n_START_PARAGRAPH_\nSom 14-\xc3\xa5ring startet han sin musikalske karriere med sitt eget band The Colours. De neste \xc3\xa5rene spilte han i en rekke ulike band p\xc3\xa5 klaver og keyboard og gikk under navnet \xc2\xabBoogie-Woogie-Tommy\xc2\xbb. I 1965 ble han medlem i rockebandet Sir Henry and his Butlers, der han skrev flere av gruppens hits, blant andre \xc2\xabMonkey's in Wood\xc2\xbb fra 1969. I 1975 innledet han sin solokarierre etter \xc3\xa5 ha oppn\xc3\xa5dd voldsom popularitet i Sir Henry and his Butlers. Han fortsatte innen rockemusikken, men gjorde ogs\xc3\xa5 flere instrumental- og vokalinnspillinger innen pop. Han ble godt hjulpet frem i radio- og tv-programmer av kameraten J\xc3\xb8rgen de Mylius og leverte en rekke vignettsanger til radio og tv. Hans f\xc3\xb8rste soloalbum Wheels kom ut i 1975._NEWLINE_I en periode var han innspillingssjef for EMI i Danmark og medansvarlig for en rekke musikkutgivelser, blant annet med duoen Laban, Jens Brixtofte, M.K.T og The Lollipops, MAGIC en lokal popgruppe fra Herlev samt Made in Denmark.\n_START_SECTION_\nEtter Melodi Grand Prix\n_START_PARAGRAPH_\nI 1989 fikk Tommy Seebach en stor hit med sangen \xc2\xabDu sk\xc3\xa6lder mig hele tiden ud\xc2\xbb som han sang sammen med Annette Heick. Hiten ble fulgt opp av to singler og et julealbum._NEWLINE_I 1999 fikk han et comeback med discoversjonen av \xc2\xabKr\xc3\xb8ller eller ej\xc2\xbb som han ga ut sammen med et samlealbum. Han turnerte p\xc3\xa5 danske diskoteker, der han n\xc3\xa6rmest oppn\xc3\xa5dde kultstatus blant publikummet som kunne huske sangene hans fra sin barndom. I \xc3\xa5rene f\xc3\xb8r han d\xc3\xb8de, underholdt Seebach i Bakkekroen p\xc3\xa5 Dyrehavsbakken, der han jobbet som musikalsk sjef.\n_START_SECTION_\nPrivatliv og d\xc3\xb8d\n_START_PARAGRAPH_\nTommy Seebach var gift med Karen, og paret fikk barna Nicolai, Rasmus og Marie. Ekteparet gikk fra hverandre rundt \xc3\xa5rtusenskiftet, p\xc3\xa5 grunn av Seebachs stadig mer omfattende alkoholmisbruk. De to opprettholdt imidlertid kontakten frem til hans d\xc3\xb8d.   _NEWLINE_Seebachs alkoholmisbruk startet for alvor i 1980-\xc3\xa5rene og fortsatte i 1990-\xc3\xa5rene. Misbruket var s\xc3\xa5 ille at Danmarks Radio kviet seg for \xc3\xa5 bruke Seebach i tv-sendinger. Blant annet m\xc3\xa5tte han sende inn sangen \xc2\xabUnder stjernerne p\xc3\xa5 himlen\xc2\xbb tre \xc3\xa5r p\xc3\xa5 rad, f\xc3\xb8r kringkasteren aksepterte den til Melodi Grand Prix. \xc3\x85rsaken var ikke sangen, men at Danmarks Radio fryktet at Seebach ville opptre beruset og \xc2\xablage skandale\xc2\xbb. _NEWLINE_Mandag 31. mars 2003 kollapset Seebach p\xc3\xa5 vei opp en bakke p\xc3\xa5 jobb p\xc3\xa5 Dyrehavsbakken. Han d\xc3\xb8de p\xc3\xa5 vei til sykehuset, 53 \xc3\xa5r gammel. Hans tidlige d\xc3\xb8d tilskrives i stor grad hans flere \xc3\xa5r med omfattende alkoholforbruk. Han er begravet p\xc3\xa5 Frederiksberg \xc3\x86ldre Kirkeg\xc3\xa5rd.\n_START_SECTION_\nEtterm\xc3\xa6le\n_START_PARAGRAPH_\nI flere \xc3\xa5r etter hans d\xc3\xb8d var var det stillhet i Danmark omkring musikeren. I 2007 oppsto imidlertid en b\xc3\xb8lge som gjorde musikken hans popul\xc3\xa6r igjen. B\xc3\xb8lgen startet med at en gammel musikvideo fra Shadows-nummeret \xc2\xabApache\xc2\xbb, med indeholdende en ung Louise Frevert, oppn\xc3\xa5dde kultstatus p\xc3\xa5 YouTube. _NEWLINE_I 2009 fikk s\xc3\xb8nnen Rasmus Seebach sitt store gjennombrudd, blant annet med l\xc3\xa5ten \xc2\xabNatteravn\xc2\xbb, og dette f\xc3\xb8rte til \xc3\xb8kt interesse rundt Tommy Seebach. I 2010 ble det laget en dokumentarfilm, Tommy, om hans liv. Samme \xc3\xa5r ble det gitt ut en biografi og en samle-CD med alle Seebachs originale verker samt en rekke ikke tidligere utgitte sanger. I 2017 ble det oppf\xc3\xb8rt en musikal om Tommy og Rasmus under navnet Seebach p\xc3\xa5 Fredericia teater. Musikalen inneholder musikk bra b\xc3\xa5de far og s\xc3\xb8nn Seebach og ble s\xc3\xa5 popul\xc3\xa6r at teateret m\xc3\xa5tte sette opp flere forestillinger. Musikalen ble senere satt opp i Aarhus, der den ble den mest sette musikalen i byen gjennom tidene.\n_START_SECTION_\nDiskografi\n_START_PARAGRAPH_\nOversikt over Seebachs album og singler:"